**Paziņojums par nomas tiesību izsoli uz neapdzīvojamo telpu ar kopējo platību 65,80 m2, kas atrodas nekustamajā īpašumā Ķiršu iela 2-8, Mālpils, Mālpils pagasts, Siguldas novads (Aptiekas telpas)**

**2022.gada 12.jūlijā plkst.12.00,** Siguldas novada pašvaldības Siguldas pagasta Kultūras nama Deputātu zālē, kas atrodas Zinātnes ielā 7B, Siguldā, Siguldas novadā, notiks nekustamā īpašuma – uz neapdzīvojamām telpām ar kopējo platību 65,80 m2,kadastra apzīmējums 80740030708001008, adrese Ķiršu iela 2-8, Mālpils, Mālpils pagasts, Siguldas novads (turpmāk – Aptiekas telpas)– nomas tiesību mutiskā izsole ar augšupejošu soli. Sākotnējā nomas maksa mēnesī 230,30 EUR (divi simti trīsdesmit *euro* un 30 centi) un PVN 21%. Viens izsoles solis tiek noteikts 30,00 EUR (trīsdesmit *euro*) un PVN.

Dalībnieku pieteikumi jāiesniedz laikā no **2022.gada 22.jūnija līdz 2022.gada 8.jūlijam** elektroniski, aizpildot pieteikumu pakalpojumu portālā e.sigulda.lv vai pa pastu, nosūtot uz Siguldas novada pašvaldība, Pils iela 16, Sigulda, LV-2150. Uzziņas (par telpām) pa tālruni 67970888 (Mālpils un Mores apvienotu pagastu pārvaldes vadītājs Agris Bukovskis), jautājumos par izsoli 66918398.

Pirms piedāvājuma iesniegšanas jāiemaksā dalības maksa **10 EUR** (desmit *euro*) apmērā, tajā skaitā PVN 21% ieskaitot to Pašvaldības bankas kontā LV15UNLA0027800130404, kas atvērts AS „SEB banka”, kods UNLALV2X, ar atzīmi “Par dalību aptiekas telpuĶiršu ielā 2, Mālpilī, Siguldas novadā nomas tiesību izsolē” un nodrošinājums **30 EUR** (trīsdesmit *euro*) apmērā, ieskaitot to Siguldas novada pašvaldības kontā LV35UNLA0050021519671, kas atvērts AS “SEB banka”, kods UNLALV2X ar atzīmi “Nodrošinājums aptiekas telpuĶiršu ielā 2, Mālpilī, Siguldas novadā nomas tiesību izsolē”.

**Informācija par nomas objektu:**

Adrese –Ķiršu iela 2-8, Mālpils, Mālpils pagasts, Siguldas novads (Aptiekas telpas)

Kadastra apzīmējums – 8074 0030 70800 1008

Nomas objekta veids – aptiekas darbības nodrošināšanai

Lietošanas mērķis – neapdzīvojama telpa

Telpas platība – 65,80 m2

Nomas termiņš – 5 (pieci) gadi

Telpas nav nododamas apakšnomā.

Nekustamā īpašuma **apskate** notiek iepriekš nosūtot pieteikumu uz elektroniskā pasta adresi: agris.bukovskis@sigulda.lv.